**TÁMOGATÁSI SZERZŐDÉS**

mely létrejött

egyrészről a **K&H** **Egészséges Társadalomért Alapítvány** (1095 Budapest, Lechner Ödön fasor 9., levelezési cím: 1363 Budapest, Pf.: 117) képviseli: Lesti Mónika, - a továbbiakban **Támogató**,

másrészről a ……………….. (cím …………………………….) képviseli: ………… - a továbbiakban **Támogatott, mint a ……………… köznevelési intézmény fenntartója** - között, az alábbi feltételekkel:

1. A Támogató a **2022-ben** meghirdetett **K&H hűsítő ligetek program** keretén belül a Támogatottat a pályázatban feltüntetett növények közül ….. fával és ….. cserjével támogatja. A növények a Támogató által fenntartott ……………………….. köznevelési intézményben kerülnek elültetésre.
2. A Támogató vállalja, hogy az 1. pontban megnevezett növényeket 2023. június 1-jéig leszállítja és elülteti a 10 millió Fa Alapítvány segítségével.
3. A Támogatott vállalja, hogy az általa fenntartott, fent megnevezett köznevelési intézmény biztosítja az igényelt fák és cserjék számára a megfelelő ültetési helyet, fánként legalább 30 négyzetmétert. Az ültetési hely nem lehet lebetonozva, nem futhat vezeték a földben és a levegőben 20 méter magasságig és nem lehet sportpálya mellett.

1. A fák és cserjék típusát a 10 millió Fa Alapítvány szakértői választják ki. A 10 millió fa Alapítvány szakértői jogosultak a helyszínt előzetesen felmérni, a növények pontos helyét és az ültetési időpontot a Támogatottal együtt kiválasztani. Amennyiben az intézmény udvara a szakértői vélemény alapján mégsem alkalmas a növények elültetésére, a Támogató eltekinthet a támogatástól.
2. A Támogatott köteles a növényekről átvételi elismervényt aláírni, és egy példányát az Alapítványnak az aláírástól számított 30 napon belül megküldeni.
3. Az 1. pontban felsorolt növényeket a Támogató az átvételi elismervényen szereplő időpontban a Támogatott tulajdonába adja, annak utógondozása (locsolása) a Támogatott által fenntartott köznevelési intézmény feladata.
4. A Támogatott a növényeket a pályázatban meghatározott célra és módon használhatja fel. A Támogató és a 10 millió Fa Alapítvány jogosult a növények állapotát – előzetes értesítés után – évente többször (maximum 4 alkalommal) ellenőrizni.
5. A Támogatott vállalja, hogy amennyiben a növényekkel kapcsolatban kiadvány készül, a K&H Egészséges Társadalomért Alapítványt - mint támogatót - feltünteti, és 2 példányt a Támogató részére megküld.
6. Adatvédelem: Felek rögzítik, hogy a jelen szerződés megkötése és teljesítése érdekében a Felek természetes személy képviselői, alkalmazottai, egyéb közreműködők (a továbbiakban együttesen: közreműködők) nevének, beosztásának, munkahelyi elérhetőségeinek és a képviselők aláírásképének, mint személyes adatoknak a kezelésére kerül sor. Az adatkezelés célja a szerződés előkészítése, megkötése, a szerződés teljesítése során keletkező dokumentumok elkészítése, kapcsolattartás. Az adatkezelés jogalapja a Feleknek a szerződés teljesítéséhez fűződő jogos érdeke, az adatkezelés módjai a személyes adatok rögzítése, tárolása, felhasználása, törlése. A Felek a személyes adatokat a szerződés tárgya szerinti iratkezelési megőrzési idő lejáratáig kezelik. A személyes adatok forrásai saját közreműködői tekintetében az adott szerződő Felek, mint adatkezelők, akik a szerződés aláírásával kijelentik, hogy a saját közreműködőiket a jelen pont szerinti adatkezelésről igazolható módon tájékoztatták és az adatkezeléshez való hozzájárulásukat beszerezték.
7. Felek a jelen szerződés aláírásával kijelentik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősülnek. A Támogatott tudomásul veszi, hogy amennyiben a Támogató a jelen szerződés hatálya alatt tudomást szerez arról, hogy a Támogatott a szerződéskötés időpontjában nem minősült átlátható szervezetnek, az Alapítványa jelen szerződéstől kártalanítási kötelezettség nélkül elállhat.

|  |  |  |  |
| --- | --- | --- | --- |
| --------------------------------  |  -------------------------------- |  | ---------------------------------- |
| Lesti Mónika | Dr. Győri Erzsébet |  | ……… |
| képviselő, kurátor | kurátor |  | ……………….. |
| K&H Egészséges Társadalomért Alapítvány |  | Támogatott |

Budapest, 2022. ………….. hó …. nap ……….., 2022. …………. hó …nap